Дәріс № 1

Қазақстан Республикасында жерді аймақтарға бөлу Қазақстан Республикасының Жер кодексіне сәйкес жүзеге асырылады, оның негізгі мақсаты жердің нысаналы мақсаты мен пайдалану режимін белгілей отырып, оның аумағын айқындау болып табылады.
Елді мекендерде жерді аймақтарға бөлу бағалау аймақтарының шекараларын және жер учаскелері үшін төлемақының базалық ставкаларына түзету коэффициенттерін айқындау мақсатында жүргізіледі.
Пәннің мақсаты мен міндеттері:
· аумақтың функционалдық тиесілілігінің және оның мәртебесі мен табиғатты қорғау және шаруашылық қызмет режимінің сәйкестігін бағалау;
· Риддер қаласы аумақтың барлық бөліктерінің тұрғындары үшін теңгерімді экономикалық және әлеуметтік дамуға мүмкіндік беру;
· шамадан тыс тұтынуды болдырмау және оларды сақтау үшін табиғи ресурстарды жауапкершілікпен басқару;
·  аумақты тиімді пайдалану. Бұл соңғы функция алдыңғы функцияларды іске асырған кезде орындалады.
· қоршаған ортаны қорғаңыз.
Адамдар мен кеңістіктердің қатар өмір сүруі өте маңызды. Бейбіт өмірге кепілдік беру үшін аумақты жақсы жағдайда ұстау маңызды.
Әкімшілік территориялар шеңберінде басқару үшін мемлекеттік органдардың тапсырыстары бойынша аймақтандырудың аса көптеген түрлері жүзеге асырылады. Олар билік құрылымдарына сәйкес шешімдерді қабылдау үшін әртүрлі жағынан келуге мүмкіндік береді. Аймақтандыру арқылы бағалаушылық, жоспарлаушылық, ұйымдастырушылық, ынталандырушылық, бақылаушылық сияқты шешімдердің түрлері қолданылады. Шешімдер қабылдау негізінде аймақтандырудың қорытынды есебі болып табылатын аймақтық регламенттер жатады.
Жер-бағалау аудандарын (зоналарды) құру елді мекендерде жер-бағалау аудандарының қалыптасу принциптері төрт белгімен анықталады: 
1 Біркелкілігімен:
- қала құрылыстық сипаттама (әлеуметтік және инженерлік-көліктік қамтамасыз етуді, құрылысты жобалау);
- территорияның функционалдық арналуы (тұрғын үй, өнеркәсіптік, рекреациялық);
- географиялық белгілері (кеңістіктік-ландшафттық, инженерлік-геологиялық және әлеуметтік);
- экологиялық жағдайы.
2 Территориялық оқшаулануымен (нақты шекаралармен белгіленген - өзендермен, су айырғыштармен, тальвегтермен, темір жолдармен, автомагистральдармен және т.б.);
3 Жинақтылығымен;
4 Даму болашағымен (Бас жоба, әлеуметтік даму жобасы бойынша және т.б.).
Жер-бағалаулық аудандардың шекаралары ірі масштабты жобаларда анықталады, содан кейін зерттеу барысында анықталады және түзетіледі, кейіннен белгіленген тәртіп бойынша бекітіледі.
Елдi мекендер (қалалар, поселкелер мен селолық елдi мекендер) жерiн аймақтарға бөлу мынадай принциптерге негiзделедi: 
· қалалар мен поселкелердiң, селолық елдi мекендердiң жерлерiн пайдалану олардың бас жоспарларына, жоспарлау жобаларына, аумақтық жер-шаруашылық құрылымының құрылысы мен жоспарына сәйкес пайдалану; 
· қала сыртынан жердi оны пайдаланудың бекiтiлген режимiмен бөлу. 
Қала маңайындағы аумақтарды аймақтау ауыл шаруашылығы өндiрiсiн қарқынды дамытуға болатын, әсiресе қала құрылысын реттейтiн жердi /құрылыс, қаланы дамытуға, құрылыстарды орналастыру және салуға, инженерлiк-коммуникация және көлiк инфрақұрылымдарының қалыпты жұмыс iстеуiне қажеттi резервтiк жер/, қорғаныштық және санитарлық-гигиеналық функцияларды орындайтын және халықтың тынығу орны болып табылатын жасыл ормандары, орман парктерi мен жасыл көшеттерi бар жасыл желек аймақтарын бөле отырып жүзеге асырылады.
Жердi аймақтарға бөлудiң мақсаты: 
1) жер ресурстарын басқару саласында бiрыңғай мемлекеттiк саясаттың жүргiзiлу; 
2) аймақтардың шекаралары мен көлемiн белгiлеу, түрлi аймақтарға бөлiнген жерлердi пайдаланудың тәртiбi мен режимi; 
3) жердi пайдалану мен қорғаудың аймақтық  бағдарламасын жасауды қамтамасыз ету.
4) Жерді аймақтарға бөлу аумақты, сондай-ақ жекелеген санаттағы жерлерді аймақтарға бөлудің республикалық, облыстық және аймақтық схемаларын (жоспарларын) әзірлеу жолымен жерге орналастыру тәртібімен жүзеге асыру.
5) Жердi аймақтарға бөлу кезiнде заңға сәйкес тәртiпте қаралып, бекiтiлген аумақтарды мақсатты пайдалану режимi жер қатынастарын жүргiзушi субъектiлер үшiн мiндеттi болып табылады. 
6) Аумақтарды мақсатты пайдалану туралы жердi аймақтандыру мәлiметтерi жер ресурстарын басқаруды ұйымдастыруда, жер заңдарын шешу, жер учаскелерiн жеке меншiкке және пайдалануға беруде, мемлекеттiк қажеттiлiкке сату мен сатып алуда жер учаскесiнде зерттеу жүргiзуге рұқсат беруде, сондай-ақ жердi пайдалану мен сақтауға бақылау жасауда, басқа да жер қатынастарын реттеу мәселелерiнде пайдаланылады
Бұл жерде мақсатқа жету және қойылған міндеттерді шешу үшін аймаққа бөлу  әдістемесі қолданылды - Аумақта орналастыруға жататын қызметтік аймақтардың құрамы мен түрін анықтау, шекараны бекіту, аймақтарды нақты аумақ бөлімшелеріне бекіту және функционалдық аймақтарға бөлу схемасын құрастыру, әр қызметтік аймаққа қала құрылысы регламенттерін орналастыру.
Пәннің теориялық және практикалық маңыздылығы Аумақты функционалдық аймақтарға бөлу объектіні үлгілеудің ерекше әдісі болып табылады, нәтижесінде оның барлық аумағы оларға бекітілген артықшылықты түрлерімен және шаруашылық пайдалану тәртіптерімен жеке аудандарға (аймақтарға) бөлінеді. Функционалдық аймақтарға бөлу мақсаты аумақтың жекелеген бөліктерін тиімді пайдалану, қала құрылысы регламенттерін сақтау және түрлі шаруашылық түрлері өзара бірге орналасқан бөлікте шектеулерді жоспарлау, құнды табиғи ресурстарды қайта қалпына келтіру болып табылады
Жұмыстар Қазақстан Республикасының 2003 жылғы 20 маусымдағы Жер кодексіне, оған енгізілген өзгерістер мен толықтыруларға, ҚР Жер ресурстарын басқару агенттігі 2008 жылғы 25 тамызда бекіткен елді мекендерде (қалаларда) жерді бағалық аймақтарға бөлу және жерді аймақтарға бөлу жөніндегі уақытша әдістемелік ұсынымдарға (бұдан әрі - әдістемелік ұсынымдар) сәйкес орындалды.

